“El club de los buenos infieles” i “El príncipe encantador”, noves estrenes que arriben a la gran pantalla del cinema Tívoli
2025-07-24

La programació cinematogràfica de maig segueix avant en el cinema Tívoli de Burjassot. Així, les pel·lícules d’estrena que arribaran a la gran pantalla del cinema local, el pròxim cap de setmana de l’11 al 13 de maig, són “El príncipe encantador” i “El club de los buenos infieles”.

D’animació en 3D i procedent de Canadà, la pel·lícula “El príncipe encantador” està dirigida per Ross Venekur i és una comèdia musical d’aventures i fantasia dirigida a públic infantil i familiar. Amb banda sonora creada per Tom Howe, la cinta presenta a Philippe, un jove príncep amb un atractiu irresistible que conquista a totes les dones al seu pas, deixant així un rastre d’amors despechats amb males conseqüències per al regne. Així que el seu pare, un rei molt enfadat amb l’actitud del seu fill, li dóna al jove príncep un ultimàtum: o troba al seu amor vertader abans de complir 21 anys, o perdrà el seu dret al tron. “El príncipe encantador” es projectarà en el Tívoli el divendres 11 i el dissabte 12 de maig, a les 19h i el diumenge 13, a les 17h.

Faran companyia, durant el cap de setmana, a l’encantador Philippe, els integrants de “El Club de los buenos infieles”, comèdia espanyola i òpera prima del director Luis Segura i protagonitzada per Fele Martínez, Jordi Vilches, Hovik Keuchkerian, Adrián Lastra i Albert Ribalta. Com si d’un documental es tractara, la pel·lícula arranca amb una sèrie d’homes parlant a la càmera sobre els esdeveniments que els van portar a crear l’anomenat “club de los buenos infieles”. Quatre amics de la infància, alguns d’ells casats i amb fills, es retroben en un sopar d’exalumnes que acaba en borratxera. Quan recuperen aqueixa intimitat que tenien de joves, comencen a confessar que troben a faltar el sexe ja que o bé no tenen ocasió de practicar-ho amb les seues parelles o bé ja no les desitgen com abans. Decidits a recuperar la sensació de risc i d’aventura que sentien en lligar, decideixen crear un club d’infidels per a viatjar per tota Espanya i recuperar el desig perdut, ficant-se al llit amb altres dones. A la vista dels pèssims resultats de la seua empresa en els seus primers intents, decidiran contractar a un professor de seducció que els donarà les claus per a aconseguir atrapar a les dones amb els seus encants. “El club de los buenos infieles” tindrà les seues projeccions en el Tívoli, el divendres 11 i el dissabte 12 de maig, a les 22:30h i el diumenge 13, a les 19:30h.